CELEX: 62009TN0436
Language: sk
Date: 2009-10-29 00:00:00
Title: Vec T-436/09: Žaloba podaná 29. októbra 2009 — Dufour/ECB

16.1.2010   
            
            
               SK
            
            
               Úradný vestník Európskej únie
            
            
               C 11/31
            
         Žaloba podaná 29. októbra 2009 — Dufour/ECB
   (Vec T-436/09)
   2010/C 11/59
   Jazyk konania: francúzština
   
      Účastníci konania
   
   
      Žalobca: Julien Dufour (Jolivet, Francúzsko) (v zastúpení: I. Schoenacker Rossi, advokát)
   
      Žalovaná: Európska centrálna banka
   
      Návrhy žalobcu
   
   
               —
            
            
               zrušiť potvrdzujúce odmietnutie žiadosti pána Dufoura, ktoré prijala Výkonná rada Európskej centrálnej banky, oznámené mu listom z 2. septembra 2009, týkajúce sa databáz, na základe ktorých boli vypracované správy o prijímaní do zamestnania a mobilite zamestnancov,
            
         
               —
            
            
               zaviazať následne Európsku centrálnu banku odovzdať pánovi Dufourovi všetky databázy, na základe ktorých boli vypracované správy o prijímaní do zamestnania a mobilite zamestnancov,
            
         
               —
            
            
               zaviazať Európsku centrálnu banku zaplatiť sumu 5 000 eur ako náhradu škody s ohľadom na ujmu, ktorú utrpel žalobca,
            
         
               —
            
            
               zaviazať Európsku centrálnu banku na náhradu trov konania.
            
         
      Žalobné dôvody a hlavné tvrdenia
   
   Touto žalobou sa žalobca domáha zrušenia rozhodnutia Európskej centrálnej banky z 2. septembra 2009, ktorým bol žalobcovi odmietnutý prístup k databázam, na základe ktorých boli vypracované správy o prijímaní do zamestnania a mobilite zamestnancov od roku 1999 do roku 2009, pričom o tento prístup požiadal v rámci príprav svojej doktorandskej práce, ako aj návrh na náhradu škody z dôvodu oneskorenia prípravy jeho práce.
   Žalobca na podporu svojej žaloby uvádza, že odôvodnenie zamietnutia jeho žiadosti o prístup k dotknutým dokumentom je protiprávne, pretože sa odvoláva na výnimky, ktoré neboli presne ohraničené a ktoré neboli upravené v rozhodnutí BCE/2004/3 Európskej centrálnej banky zo 4. marca 2004 o prístupe verejnosti k dokumentom Európskej centrálnej banky (1), prijatom na vykonanie nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (2), pričom toto rozhodnutie sa zakladalo na nesprávnom predpoklade, že elektronická nevytlačená verzia databáz zbavuje tieto databázy povahy „dokumentu“. Napokon Európska centrálna banka nemôže tvrdiť, že jej vzniknú ťažkosti so sprístupnením dokumentov, ktoré má.
   
      (1)  Ú. v. EÚ L 80, s. 42; Mim. vyd. 01/005, s. 51.
   
      (2)  Ú. v. EÚ L 145, s. 43; Mim. vyd. 01/003, s. 331.